text: Synger sange i 12 timer
  10 november 2011 kl. 16.32
  Man tager en højskolesangbog og en kirke med god akustik. Dermed er rammen sat til marathon-sang i 12 timer i Emanuelskirken i Skærbæk.
  Sangmarathon med højskolesangbogen er en del af kultur-ugen i Tønder Kommune. Og der var pænt besøg fra morgenstunden. 
  Det var muligt at banke rusten af stemmebåndene fra kl. ni - og først ved 21-tiden synges den sidste strofe. 
  Flere af deltagerne gav udtryk for at de kommer i godt humør af at synge - og batterierne bliver ladet op.
  